Atzinumi 24-TA-1986
Izdrukāts 10.10.2024. 12.00
Atzinumi 24-TA-1986
Izdrukāts 10.10.2024. 12.00
24-TA-1986: Noteikumu projekts (Jauns)
Latvijas prezidentūras Eiropas Savienības Padomē sekretariāta nolikums
TA saskaņojamie dokumenti
Noteikumu projekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Finanšu ministrija
Atzinums iesniegts
10.10.2024.
Atzinuma sniegšanas termiņš
10.10.2024.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
1. Latvijas prezidentūras Eiropas Savienības Padomē sekretariāts (turpmāk – sekretariāts) ir ārlietu ministra pakļautībā esoša tiešās pārvaldes iestāde. Ārlietu ministrs sekretariāta pakļautību īsteno ar Ārlietu ministrijas starpniecību.
	Priekšlikums
Izvērtēt nepieciešamību veidot atsevišķu iestādi (nodokļu maksātāju), skatoties no efektivitātes un resursu taupības puses. Piemēram, Ārlietu ministrija pašreiz sagatavo gada pārskatu. Izveidojot jaunu padotības iestādi ir jāsagatavo konsolidētais gada pārskats. Beidzot iestādes darbību būs jāsagatavo slēguma pārskats un vēl divus gadus pēc iestādes darbības izbeigšanas, Ārlietu ministrijai būs jāiesniedz konsolidētais gada pārskats. Līdz ar to lūdzam izvērtēt, vai sekretariāta funkcijas nevar veikt struktūrvienība, ko izveido Ārlietu ministrijā.
Piedāvātā redakcija
-
	Vineta Parfenkova (KASE)

	2.
	Noteikumu projekts
14. Sekretariāts divas reizes gadā iesniedz ārlietu ministram pārskatu par sekretariāta funkciju izpildi un normatīvajos aktos par budžetu un finanšu vadību noteiktajā kārtībā sniedz pārskatu par budžeta līdzekļu izlietojumu, kā arī iesaistītajām ministrijām nosūta informāciju par sekretariāta funkciju izpildi.
	Priekšlikums
Lūdzu precizēt punkta redakciju. Atbilstoši Likumā par budžeta un finanšu vadību noteiktajam budžeta iestāde (nodokļu maksātājs) sniedz dažādus pārskatus - mēneša un ceturkšņa pārskats, gada pārskats, gada publiskais pārskats u.c. likumā minētos ziņojumus un pārskatus.
Piedāvātā redakcija
Sekretariāts divas reizes gadā iesniedz ārlietu ministram pārskatu par sekretariāta funkciju izpildi, kā arī sagatavo normatīvajos aktos par budžetu un finanšu vadību noteiktos pārskatus un ziņojumus. Sekretariāts nosūta iesaistītajām ministrijām informāciju par sekretariāta funkciju izpildi.
	Jolanta Plūme (FM)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam precizēt anotācijas 3. sadaļas punktā “Cita informācija” sniegto informāciju piedāvātajā redakcijā.
Piedāvātā redakcija
Sekretariāta darbības nodrošināšanai nepieciešamais finansējums tiks pārdalīts no budžeta resora "74. Gadskārtējā valsts budžeta izpildes procesā pārdalāmais finansējums" programmas 04.00.00 “Latvijas prezidentūras Eiropas Savienības Padomē nodrošināšana” rezervētā finansējuma uz Ārlietu ministrijas budžeta programmu 96.00.00 “Latvijas prezidentūras Eiropas Savienības Padomē nodrošināšana”.
	Zinta Vilcāne (FM)



